Namibiese grondkonferensie afgestel weens droogte – praag.co.za
Die Namibiese regering tot hede reeds 11% van sy begroting aan die landbou en verwante ministeries bestee, luidens die Namibiese Landbou-unie se nuusbrief.
Dié fondse word aangewend om voedselsekuriteit vir sukkelende gemeenskappe te verseker, maar boere het nog geen droogtehulp ontvang nie.
In Junie is 'n noodtoestand in Namibië afgekondig weens die waterskaarste, met sentrale damme wat gesamentlik slegs oor sowat 10% water bevat.
Die droogte wat tans groot dele van Suider-Afrika in 'n wurggreep het, het reeds gelei tot 'n inkrimping van drie komma drie persent op die bruto binnelandse produk in Suid-Afrika.
'n Landbou-ekonoom aan die Noordwes-Universiteit se Potchefstroom-kampus, Flippie Cloete, het tydens 'n diskoersgesprek by AARDKLOP-kunstefees gesê aanplantings van somergraangewasse is vanjaar reeds minder as verlede jaar, toe aanplatings ook weens die droogte in die wiele gery is.
Nog 'n spesialisnavorser van droogtetoestande in die landbousektor by Senwes, Thuys Grobbelaar, het oor droogte by die Aardklop-kunstefees in Potchefstroom gepraat en gesê die huidige droogte is een van die ergstes sedert die 1960's.
Grobbelaar sê produsente is in kosteknyptang vasgevang want dit raak al duurder om gewasse te plant terwyl die mark al laer pryse vir die produk aanbied.
Die Departement van Water en Sanitasie het gewaarsku dat die watervlakke in talle damme in Limpopo baie laag is en só ook die watertafel. Dit het daartoe gelei dat die departement en munisipaliteite waterbeperkings ingestel het in alle provinsies wat deur die droogte geraak word.
Die departement van Water se waarnemende streeksbestuurder in Limpopo, Rex Milne sê die watervlakke in damme in die provinsie staan op sowat 26% en grondwater het ook skerp afgeneem.
Skrywer praagGepubliseer op 12 Oktober 2016 Kategorieë Nuus, Suider-AfrikaSleutelwoord damme, droogte, reén, water, watertafel, watervlakke